Source: https://tampere.cloudnc.fi/fi-FI/Toimielimet/Yhdyskuntalautakunnan_ympaumlristouml_ja_rakennusjaosto/Kokous_6112018/Tampereen_rakennusvalvonnan_ja_kaupunkim(64762)
Timestamp: 2020-07-05 10:10:20+00:00

Document:
Tampereen rakennusvalvonnan ja kaupunkimittauksen taksa maankäyttö- ja rakennuslain sekä -asetuksen tarkoittamista lupa-, tarkastus- ja valvontatehtävistä sekä muista viranomaistehtävistä | Tampere esityslistat ja pöytäkirjat
Kokous 6.11.2018
Tampereen rakennusvalvonnan ja kaupunkimittauksen taksa maankäyttö- ja rakennuslain sekä -asetuksen tarkoittamista lupa-, tarkastus- ja valvontatehtävistä sekä muista viranomaistehtävistä
Yhdyskuntalautakunnan ympäristö- ja rakennusjaosto, kokous 6.11.2018
§ 134 Tampereen rakennusvalvonnan ja kaupunkimittauksen taksa maankäyttö- ja rakennuslain sekä -asetuksen tarkoittamista lupa-, tarkastus- ja valvontatehtävistä sekä muista viranomaistehtävistä
TRE:7128/02.04.03/2018
Suunnittelija Emilia Tommila, puh. 0400 679 232, etunimi.sukunimi@tampere.fi
Tampereen kaupungin hallintosäännön 17 §:n mukaan lautakunnan tehtävänä on päättää palveluista ja tuotteista perittävistä maksuista. Hallintosäännön 18 §:n mukaan lautakuntien jaostojen ratkaisuvaltaan noudatetaan soveltuvin osin 17 §:n säännöksiä sen lisäksi mitä jäljempänä säädetään. Maankäyttö- ja rakennuslain sekä asetuksen tarkoittamista viranomaistehtävistä perittävistä maksuista päättäminen kuuluu edellä mainitun perusteella yhdyskuntalautakunnan ympäristö- ja rakennusjaoston toimivaltaan.
Rakennusvalvonta- ja kaupunkimittaustaksan tarkoituksena on kattaa asioiden käsittelystä kaupungille aiheutuvat kulut. Yksiköille asetettujen tulotavoitteiden sekä talouden tasapainottamistoimenpiteisiin liittyvän, maksu- ja myyntitulojen yleistä korottamista koskevan ohjeistuksen (kh 20.8.2018 § 330) vuoksi maksuja esitetään korotettavaksi joiltakin osin. Korotukset kohdistuvat lähtökohtaisesti niihin toimenpiteisiin, joista perityt maksut eivät kata tehtävistä aiheutuvaa työmäärää. Toimenpiteiden todellisten kustannusvaikutusten lisäksi maksuissa on pyritty huomioimaan vertailukaupunkien taksojen kehitys.
Rakennusvalvonnan maksuihin esitettävät korotukset vaihtelevat 2,5 - 3,3 %:n välillä. Muutamien korotusten ohella rakennusvalvonta esittää, että pientalon neliöperusteista maksua alennetaan 25 %:lla, mikäli lupaa hae-taan 1.10. – 31.12. välisenä aikana. Maksun alentamisella pientalojen lupahakemusten vireillepanoa pyritään ohjaamaan käsittelyn kannalta vähemmän ruuhkaiseen ajankohtaan.
Kaupunkimittauksen maksuissa korotusten vaihteluväli on suurempaa. Osaan tonttijaon laatimismaksuista esitetään 1,3 - 4,8 %:n suuruisia korotuksia, mutta joitakin tonttijakoon liittyviä taksan kohtia on tarpeen korottaa jopa 20 - 52 %, jotta maksut kattaisivat niistä kaupungille aiheutuvat kulut. Rakennuksen ja rakennelman paikan merkitsemistä sekä sijaintikatselmuksia koskeviin maksuihin esitetään 4,7 %:n suuruisia korotuksia. Kaupunkimittaus esittää myös kahta uutta rakennuksen ja rakennelman paikan merkitsemistä ja sijaintikatselmusta koskevaa taksakohtaa käyttöön otetta-vaksi.
Taksan esitetään tulevan voimaan 1.1.2019. Taksa määräytyy hakemuksen saapumispäivänä voimassa olevan taksan mukaisesti.
Ehdotus rakennusvalvonnan ja kaupunkimittauksen taksaksi 1.1.2019 alkaen on liitteenä
Taksa maankäyttö- ja rakennuslain ja -asetuksen tarkoittamista lupa-, tarkastus- ja valvontatehtävistä sekä muista viranomaistehtävistä hyväksytään.
Yhdyskuntalautakunnan ympäristö- ja rakennusjaoston 9.5.2017 § 62 hyväksymä maankäyttö- ja rakennuslain ja -asetuksen sekä maa-aineslain tarkoittamista viranomaistehtävistä perittävien maksujen taksa kumotaan.
Taksa tulee voimaan 1.1.2019.
Eija Muttonen-Mattila, Anna Mustajoki, Emilia Tommila
Rakennusvalvonnan ja kaupunkimittauksen taksa 1.1.2019 31.10.2018_.pdf (pdf, 456 kt)
Kuuntele Rakennusvalvonnan ja kaupunkimittauksen taksa 1.1.2019 31.10.2018_.pdf
§ 130 Kokouksen laillisuus ja päätösvaltaisuus
§ 131 Pöytäkirjan tarkastus
§ 132 Ajankohtaiskatsaus
§ 133 Hakemus Hupakankorven luonnonsuojelualueen perustamiseksi
§ 135 Oikaisuvaatimus koskien rakennuslupaa (18-0916-R) Pulkkasaarenkatu 8
§ 136 Rakennuslupahakemus, Puutarhakatu 1, 18-999, 837-102-9903-0
§ 137 Rakennuslupahakemus, Mustanlahdenkatu 21 (18-1016-R) 837-105-0070-0013

References: § 134
 § 330
 § 62

§ 130

§ 131

§ 132

§ 133

§ 135

§ 136

§ 137